న్యూఢిల్లీ : దేశీయ విమాన ప్రయాణికుల ట్రాఫిక్ దృష్ట్యా భారత్ ప్రపంచంలో మూడో పెద్ద ఏవియేషన్ మార్కెట్గా మారింది. ఇప్పటివరకు మూడో స్థానంలో ఉన్న జపాన్ దిగజారింది. 2016 సంవత్సరంలో భారత విమాన ప్రయాణికుల సంఖ్య 10 కోట్లు దాటి అమెరికా (71.9 కోట్లు), చైనా (43.6 కోట్లు) తర్వాతి స్థానాన్ని ఆక్రమించింది. సిడ్నీ కేంద్రంగా పని చేస్తున్న సెంటర్ ఫర్ ఆసియా పసిఫిక్ ఏవియేషన్ (కాపా) తాజా నివేదిక ఈ గణాంకాలు ప్రకటించింది. 9.7 కోట్ల మంది ప్రయాణించిన జపాన్ ఒక స్థానం దిగజారి నాలుగో స్థానానికి పరిమితం కావలసివచ్చింది. 2015, 2016 సంవత్సరాల్లో దేశీయ పౌర విమానయాన రంగం 20 నుంచి 25 శాతం వృద్ధిని సాధించిందని, ఈ ఏడాది జనవరిలో ఈ వృద్ధి రికార్డు స్థాయిలో 25.13 శాతం ఉన్నదని ఆ నివేదిక తెలిపింది. ఇదే సమయంలో ఈ ఏడాది ఫిబ్రవరిలో ఈ వృద్ధిరేటు 16 శాతానికే పరిమితం కావడం కూడా నిరాశాజనకమేనని, రెండేళ్ల పాటు సాధించిన 20 శాతం సగటు వృద్ధి కన్నా ఇది దిగువనే ఉందని పేర్కొంది. జాతీయ, అంతర్జాతీయ ప్రయాణికుల సంఖ్యాపరంగా కూడా బ్రిటన్తో కలిసి నాలుగో స్థానంలో ఉన్న భారత్ మూడో స్థానానికి చేరేందుకు సమీపంలోనే ఉన్నదని కూడా కాపా తెలియచేసింది. వచ్చే రెండు మూడేళ్ల కాలంలో భారత్ సంపూర్ణంగా ఏవియేషన్లో మూడో స్థానానికి ఎదగడం ఖాయంగా కనిపిస్తున్నట్టు కాపా ఇండియా హెడ్ కపిల్ కౌల్ అన్నారు. 2016 సంవత్సరంలో భారత 13.1 కోట్ల మంది దేశీయ, అంతర్జాతీయ విమాన ప్రయాణికులను గమ్యస్థానాలకు చేర్చగా జపాన్ 14.1 కోట్ల మంది ప్రయాణికులతో మూడో స్థానంలో ఉంది. జాతీయ, అంతర్జాతీ విమాన ప్రయాణికుల సంఖ్యాపరంగం 81.5 కోట్ల మందితో అమెరికా అగ్రస్థానంలో ఉండగా 49 కోట్ల మందితో చైనా రెండో స్థానంలో ఉంది.ప్రైవేటు విమానయాన సంస్థ దక్కన్ చార్టర్, ఎయిరిండియా అనుబంధ సంస్థ అలయెన్స్ ఎయిర్ వంటి విమానయాన సంస్థలు ప్రాంతీయ రూట్లలో విమానసర్వీసుల నిర్వహణకు ఆసక్తి ప్రదర్శిస్తున్నాయి. ప్రభుత్వం ఎంతో ప్రతిష్ఠాత్మకంగా చేపట్టిన ఉడాన్ స్కీమ్ కింద ప్రాంతీయ విమాన సర్వీసులను ప్రోత్సహిస్తున్న విషయం విదితమే. దక్కన్ చార్టర్, ఎయిర్ ఒడిశా ఉమ్మడిగా వీటిలో 50 రూట్లను పొందినట్టు తెలుస్తోంది. ఉడాన్ స్కీమ్ కింద ఎయిర్ రూట్లు, ఆపరేటర్లను గుర్తించే ప్రక్రియ ఇంచుమించుగా పూర్తి కావచ్చినట్టు ప్రభుత్వ వర్గాలు తెలిపాయి. ఇప్పటికే ఈ స్కీమ్ కింద బిడ్లను గెలుచుకున్న కంపెనీల్లో అలయెన్స్ ఎయిర్, ట్రూజెట్ హోల్డింగ్ సంస్థ టర్బో మేఘా ఎయిర్వేస్, స్పైస్జెట్ ఉన్నాయి.
newdhilly : desheeya vimana prayaanikula trafic drishtya bharat prapanchamlo moodo pedda aviation marketga maarindi. ippativaraku moodo sthaanamlo unna japan digajaarindi. 2016 samvatsaramlo bhaarata vimana prayaanikula sankhya 10 kotlu daati america (71.9 kotlu), chaina (43.6 kotlu) tarvaati sthaanaanni aakraminchindi. sidney kendramgaa pani chestunna senter far asia pasific aviation (kapa) taja nivedika ee ganaankaalu prakatinchindi. 9.7 kotla mandi prayaaninchina japan oka sthaanam digajari naalugo sthaanaaniki parimitam kaavalasivachchindi. 2015, 2016 samvatsaraallo desheeya poura vimaanayaana rangam 20 nunchi 25 saatam vruddhini saadhinchindani, ee edaadi janavarilo ee vruddhi rikaardu sthaayilo 25.13 saatam unnadani aa nivedika telipindi. ide samayamlo ee edaadi fibravarilo ee vruddhiretu 16 saataanike parimitam kaavadam kuudaa niraasaajanakamenani, rendella paatu saadhinchina 20 saatam sagatu vruddhi kanna idhi diguvane undani perkondi. jaateeya, antarjaatiiya prayaanikula sankhyaaparamgaa kuudaa britantho kalisi naalugo sthaanamlo unna bharat moodo sthaanaaniki cherenduku sameepamlone unnadani kuudaa kapa teliyachesindi. vache rendu moodella kaalamlo bharat sampuurnamgaa eviyeshanlo moodo sthaanaaniki edagadam khayamga kanipistunnattu kapa india head kapil kaul annaru. 2016 samvatsaramlo bhaarata 13.1 kotla mandi desheeya, antarjaatiiya vimana prayaanikulanu gamyasthaanaalaku cherchagaa japan 14.1 kotla mandi prayaanikulatoe moodo sthaanamlo undi. jaateeya, antarjaatii vimana prayaanikula sankhyaaparangam 81.5 kotla manditho america agrasthaanamlo undagaa 49 kotla manditho chaina rendo sthaanamlo undi.praivetu vimaanayaana samstha dakkan charter, airindia anubandha samstha alayens air vanti vimaanayaana samsthalu praantiiya rootlalo vimaanasarveesula nirvahanaku aasakti pradarsistunnaayi. prabhutvam entho pratishtaatmakamgaa chepattina udan skeem kinda praantiiya vimana sarveesulanu prothsahistunna vishayam viditame. dakkan charter, air odisa ummadigaa veetilo 50 rootlanu pondinattu telustondi. udan skeem kinda air rootlu, aaparetarlanu gurtinche prakriya inchuminchugaa puurti kaavachinattu prabhutva vargaalu telipai. ippatike ee skeem kinda bidlanu geluchukunna companyllo alayens air, truset holding samstha tarbo megha airvace, spiseset unnaayi.